laion/Wikipedia-Exotic huggingface dataset:
ויליאם מארי, רוזן מנספילד הראשון

ויליאם מארי, הרוזן הראשון ממנספילד (באנגלית: William Murray, 1st Earl of Mansfield;‏ 2 במרץ 1705 – 20 במרץ 1793) היה משפטן בריטי, פוליטיקאי, חבר המועצה המלכותית ושופט שידוע כמי שתרם לרפורמה בחוק האנגלי. נולד לאצולה סקוטית, הוא התחנך בפרת', סקוטלנד, לפני שעבר ללונדון בגיל 13 כדי ללמוד בבית הספר ווסטמינסטר. הוא התקבל לכרייסט צ'רץ' באוקספורד במאי 1723 וסיים את לימודיו כעבור ארבע שנים. כשחזר ללונדון מאוקספורד, הוא נקרא ללשכת עורכי הדין ב-23 בנובמבר 1730 וזכה במהרה למוניטין של עורך דין מעולה. הוא היה מעורב בפוליטיקה החל משנת 1742, תחילה בבחירתו כחבר פרלמנט מטעם בורוברידג', כיום בצפון יורקשייר, ובהמשך במינויו לשופט הראשי. בהיעדרו של תובע חזק, הוא הפך לדובר המרכזי של הממשלה בבית הנבחרים, ונודע ברהיטותו בבית הנבחרים. עם קידומו של סר דודלי ריידר ללורד השופט הראשי בשנת 1754, הוא הפך לתובע הראשי וכאשר ריידר נפטר במפתיע כעבור כמה חודשים, הוא תפס את מקומו כשופט ראשי בבית המשפט העליון. כמשפטן הבריטי החזק ביותר במאה, החלטותיו של מנספילד שיקפו את עידן ההשכלה והעבירו את המדינה בדרך לביטול העבדות. הוא קידם את המשפט המסחרי בדרכים שעזרו לבסס את המדינה כמובילה עולמית בתעשייה, פיננסים ומסחר. הוא ערך מודרניזציה הן של החוק האנגלי והן של מערכת בתי המשפט האנגלית; הוא קידם רציונליזציה למערכת הגשת התנועות והשקיע ברפורמה באופן שבו ניתנו פסקי דין להפחתת הוצאות הצדדים. הוא כונה מייסד המשפט המסחרי האנגלי. הוא ידוע כיום בזכות פסק דינו בפרשת סומרסט (1772), שם קבע שלעבדות אין בסיס במשפט המקובל ומעולם לא עוגן בחוק (חקיקה) באנגליה, ולכן היא אינה מאושרת בחוק; אולם פסק דין זה לא סיים את סחר העבדים. מדיה וקבצים בנושא ויליאם מארי, רוזן מנספילד הראשון בוויקישיתוף ויליאם מארי, רוזן מנספילד הראשון, באתר אנציקלופדיה בריטניקה (באנגלית) ויליאם מארי, רוזן מנספילד הראשון, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מאיר חיים גבריאלוב

מאיר חיים גבריאלוב (ברוסית: Миерхаим Гавриэлов;‏ 25 באוגוסט 1927 – 9 ביוני 1998) היה עיתונאי יהודי בוכרי, שנרצח בטג'יקיסטן. מאיר חיים גבריאלוב היה חבר בולט בתקשורת הטג'יקית במשך חמישים שנה. גבריאלוב נולד בשנת 1927 בסמרקנד, אוזבקיסטן. הוא למד פילולוגיה במכון הפדגוגי הממלכתי של סמרקנד. גבריאלוב עבר להתגורר בטג'יקיסטן ובשנת 1947 החל לעבוד כסופר ועורך בצוות העיתון טוג'יקיסטוני סובטי (Тоджикистони Совети). משנת 1966 ועד 1974 לימד עיתונאות במחלקה הפילולוגית הטג'יקית באוניברסיטת טג'יק. משנת 1979 ועד מותו מילא גבריאלוב את תפקיד העורך הראשי של העיתון "דוניש" (Дониш) באוניברסיטת טאג'יק האגררית. גבריאלוב הצטיין בתחומו והיה חבר באיגוד העיתונאים של טג'יקיסטן ובאיגוד הסופרים של אוזבקיסטן. הוא פורסם בשם בדוי מאיר חלבי (Мэир Халаби), ובשנים שקדמו למותו כתב כמה ספרים. בנוסף לעבודתו כעיתונאי וסופר, גבריאלוב היה מנהיג הקהילה היהודית הבוכרית דושנבה. הוא כיהן כיו"ר החברה התרבותית של יהודי בוכרה, ווברים (воверим) והיה חבר במדור היהודי הבוכרי באיגוד הסופרים בטג'יקיסטן. בזמן מותו היה גבריאלוב בן שבעים ושרד את מלחמת האזרחים הטג'יקית האכזרית בשנים 1992–1997 שהחריבה את המדינה. אך המקצוע של גבריאלוב היה מסוכן, שכן למעלה מששים עיתונאים נהרגו בטג'יקיסטן בשנות התשעים ואנשים בולטים ברחבי המדינה נרצחו באופן שגרתי. בסביבות 11:00 אחר הצהריים ב-8 ביוני 1998 נכנסו אלמונים לביתו של גבריאלוב בדושנבה, הכו אותו ואז חנקו אותו למוות באמצעות חוט מתכת. הרצח היה אירוע מזעזע, אך לא נדיר בטג'יקיסטן. בתחילה דיווח משרד הפנים על מותו של גבריאלוב כהתאבדות וטען שגבריאלוב חנק את עצמו בכרית. מאוחר יותר העובדות סביב מותו של גבריאלוב התגלו לאחר בדיקה בינלאומית של המקרה. לא בטוח אם להיותו יהודי היה קשר לרצח. הרצח של גבריאלוב עורר גינוי וחקירות בינלאומיות מצד קבוצות כמו Human Rights Watch והוועדה להגנת עיתונאים. קרן ההגנה של גלסנוסט כתבה פנייה לנשיא אמומלי רחמון לחקור נמרצות את רצח גבריאלוב ולהעמיד לדין את הרוצחים אך לא התקבלה תגובה. מבצעי הרצח של גבריאלוב נותרים אנונימיים ולא נענשו. הוא כתב את הספרים הבאים: Солхо ва кисматхо (וולחו וה קיסמאטו), 1994. Андешахо, андешахо (אנדשאהו ואנדישו), 1995. Маресеви точик (מארסווי טוג'יק), 1995. Гуломи илм (גולומי אילם), 1995. קרן ההגנה של גלאסנוסט פונה לנשיא אמואמלי רחמון בבקשה לחקור את רצח גבריאלוב.(הקישור אינו פעיל) דו"ח Human Rights Watch על טג'יקיסטן - כולל סעיף על רצח גבריאלוב דף הזיכרון של מאיר חיים גבריאלוב בכתובת www.memorium.cjes.ru (רוסית) מאיר חיים גבריאלוב (1927–1998) - עיתונאי ראוי מטג'יקיסטן מאת אולג פנפילוב (רוסית). תצלום של מאיר חיים גבריאלוב בפורטל יהודי בוכרה Panfilov, Oleg. Панфилов 2003 Таджикистан журналисты на гражданской войне (In Russian) (PDF). Moscow: Prava cheloveka. p. 255. ISBN 5-7712-0277-0. נבדק ב-2010-05-03. "Violence in Tajikistan". Human Rights Watch. 1998. נבדק ב-2006-06-19. "Journalist Meirkhaim Gavrielov killed". International Freedom of Expression eXchange (IFEX). נבדק ב-2006-06-19.(הקישור אינו פעיל)
וילם ויסינג

וילם ויסינג (בהולנדית: Willem Wissing‏; 1656 – 10 בספטמבר 1687) היה אמן פורטרטים הולנדי, שעבד באנגליה. הוא נולד באמסטרדם או בהאג, ולמד בהאג. בשנת 1676 עבר לאנגליה, שם למד עם פיטר לילי וסייע לו. לאחר מותו של לילי בשנת 1680, התגלה ויסינג כתלמידו החשוב ביותר. גודפרי נלר היה אמן הדיוקנאות היחיד באנגליה שהתחרה בויסינג. המצוירים המלכותיים של ויסינג כללו את צ'ארלס השני, מלך אנגליה, קתרין מברגנזה, ג'ורג' מדנמרק וג'יימס סקוט, הדוכס הראשון ממונמאות'. בשנת 1685 שלח ג'יימס השני, מלך אנגליה, את ויסינג להולנד לצייר דיוקנאות של חתנו ההולנדי ובתו, מי שבעתיד היה ויליאם השלישי, מלך אנגליה ואשתו מרי השנייה. ציור הדיוקנאות שלהם נעשה מספר פעמים ולעיתים קרובות. גרסאות מוצגות באולם הגדול של בניין הרן בקולג' ויליאם ומרי בוויליאמסבורג, וירג'יניה. ויסינג נפטר בשנת 1687 בשיא תהילתו כצייר פורטרטים, בביתו של ג'ון ססיל, הרוזן החמישי של אקסטר ליד סטמפורד בלינקולנשייר. היו שחשדו שהוא הורעל מרוב קנאה בהצלחתו. הוא נקבר בכנסיית סנט מרטין, סטמפורד, לינקולנשייר. עמיתו ההולנדי יאן ואן דר וארט עבד בבית המלאכה שלו והוסיף את הווילונות והנופים בפורטרטים שצייר ויסינג. לאחר מותו של ויסינג, המשיך ואן דר וארט לעבוד בסדנתו של ויסינג. רבים מדיוקנאותיו המפורסמים של ויסינג ודיוקנו העצמי הופצו בהדפסים. מדיה וקבצים בנושא וילם ויסינג בוויקישיתוף Wissing, Willem [William (1656–1687), portrait painter], Oxford Dictionary of National Biography (באנגלית) C. K. Adams, English Art, 1625–1714. By Margaret Whinney and Oliver Millar. 9½×6. Pp. xxiv + 391 + pls. 96. The Oxford History of English Art, vol. 8. Oxford: at the Clarendon Press, 1957. 50s., The Antiquaries Journal 38, 1958-04, עמ' 125–125 doi: 10.1017/s0003581500082949
Glósóli

"Glósóli" הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser. השיר יצא לאור ב-19 בספטמבר 2013, כסינגל הרביעי והאחרון מתוך האלבום, על ידי חברת התקליטים שמחה LLC. הגרסה של השיר משנת 2005 הגיעה למקום הראשון במצעד השירים שבאיסלנד. השיר "Glósóli" בוצע והוקלט גם על ידי סיגור רוס ונכלל באלבום, Takk.... השיר נפתח בבייס-ליין איטי ורגוע, ושירה מתונה של יונסי. בהמשך מופיע קטע גיטרה רפטטיבי שמתגבר לאט-לאט, עד שהוא מתפרץ באלימות שתי דקות לפני הסיום, בעוד המתופף חובט בתופים. בשיר יש שימוש בפסנתר. פרק זמן לצאתה, עלתה הגרסה של השיר משנת 2005, לרשת הזרמת המדיה ספוטיפיי, תוך שהצליחה לצבור שם למעלה מ-12 מיליון השמעות. הוצאת השיר כסינגל מתוך Dreamchaser, גררה הד תקשורתי, תוך שמגזין הבילבורד פרסם כתבה אודות הפרימיירה שלו, שם נכתב כי "שרה ברייטמן שרה את יצירותיהם של כולם: מדיאן וורן ועד ג'יימס הורנר - עכשיו היא פונה לסיגור רוס". עוד נכתב שם, כי ברייטמן "מציגה ומעניקה השראה באמצעות השיר". את הכתבה סיכמו בכך שהזכירו את אלבום האולפן התשיעי של ברייטמן משנת 2008, Symphony. מידע על הסינגל "Glósóli" באתר מיוזיק בריינז מידע על היצירה "Glósóli" באתר Discogs Sarah Brightman - Glósóli, Discogs (באנגלית) http://www.tonlist.is/ Sigur Rós - Glósóli, Discogs (באנגלית) Sarah Brightman – Glósóli (באנגלית), נבדק ב-2020-10-15 Takk..., נבדק ב-2020-10-15 Sarah Brightman, 'Glosoli': Exclusive Song Premiere, Billboard (באנגלית)
מריה רוגוז'ינסקה

מריה רוגוז'ינסקה לבית לשניאק (בפולנית: Maria Rogozińska; נרצחה ב-12 בינואר 1943, פיליצה) הייתה איכרה פולנייה, אשר התגוררה בכפר ויירבקה (אנ'), ליד פיליצה. נרצחה יחד עם בנה בן השלוש על ידי הנאצים כי הסתירה יהודים ולוחמי מחתרת בביתה. בשנת 2004 הוענק לה אות חסיד אומות העולם. רוגוז'ינסקה התגוררה בכפר ויירבקה שבמחוז אולקוש (מחוז זוויירצ'ה הנוכחי). לאחר מות בעלה היא גידלה שלושה ילדים לבד: הבנות מריה-סטניסלבה והלנה (נולדו בסביבות 1932 ו-1934) ובן בשם פיוטר (נולד בסביבות 1940). במהלך הכיבוש הגרמני היא הסתירה יהודים ואנשי מחתרת. קיים מידע סותר ביחס למספר האנשים שהיא סייעה להם. אישה יהודייה בשם ברלינסקה או ברליצקה או פרלינסקה (בעלת טחנת קמח בכפר מלשינה (פול')) וצעיר יהודי אשר זהותו לא ידועה התחבאו בחווה של רוגוז'ינסקה. עם זאת, מעדויות של עדים אחדים עולה כי ייתכן שרוגוז'ינסקה הסתירה עד ארבעה או חמישה יהודים. לא ידוע כיצד המידע על היהודים שהסתתרו בחווה של רוגוז'ינסקה הגיע לגרמנים. ההיסטוריונית קריסטינה סמסונובסקה טוענת כי ייתכן ששכנה של רוגוז'ינסקה הלשינה עליה לגרמנים. בסביבות 11 בינואר 1943, כוח צבא גרמני בעזרת מתנדבים אוקראינים ומשתפי פעולה הגיע לחווה של רוגוז'ינסקה. במהלך החיפוש גילו הגרמנים שני יהודים וירו בהם ליד הבית. שני פולנים שנמצאו במקום נרצחו אף הם: פיוטר סנדרה או סנדר ופיוטר פודגורסקי, שבעת הגעתם של הגרמנים היו בחווה. באותה עת מריה וילדיה היו מחוץ לבית. האם ובנה ביקרו אצל אחיה במלשינה, בעוד שתי הילדות הגדולות היו בהשגחת שכנותיהן. מריה, שהוזהרה על ידי בנותיה, לא חזרה לבית משפחתה. ההוצאה להורג שהייתה בחוותה הפחידה את תושבי הכפר עד כדי כך שאיש לא הסכים לקבל תחת חסותו את המשפחה הנמצאת בסכנת הכחדה. לבסוף השאירה רוגוז'ינסקה את בנותיה במפעל בוויירבקה ונסעה עם בנה לחווה. היא נלכדה באותו ערב בנסיבות לא ברורות. לאחר לילה שבילו בביתו של ראש הכפר, מריה ובנה הועברו למטה הז'נדרמריה. הגרמנים חקרו אותה באכזריות ובנה פיוטר בן השלוש עונה לנגד עיניה. לאחר החקירה נורו מריה ופיוטר בחפיר בטירת פיליצה. גופתה נקברה בבית העלמין בפיליצה. ב-23 במאי 2004 הוענק לה אות "חסידי אומות העולם". מידע אודות מריה רוגוז'ינסקה, באתר יד ושם (באנגלית) Aleksandra Namysło, Grzegorz Berendt (red.): Rejestr faktów represji na obywatelach polskich za pomoc ludności żydowskiej w okresie II wojny światowej. Warszawa: Instytut Pamięci Narodowej i Instytut Studiów Strategicznych, 2014. ISBN 978-83-7629-669-2. "Kto w takich czasach Żydów przechowuje? ..." : polacy niosący pomoc ludności żydowskiej w okresie okupacji niemieckiej. Namysło, Aleksandra. Warszawa: Instytut Pamięci Narodowej. 2009. ISBN 9788376290430. OCLC 491470481.{{cite book}}: תחזוקה - ציטוט: others (link) "Rogozińska FAMILY". db.yadvashem.org. נבדק ב-2018-04-04. This date is indicated by the Yad Vashem Institute. However, other sources provide different information. For example, Krystyna Samsonowska reports that the Germans arrived at the farm on 13 January 1943 Some witnesses reported that the Germans found four other people on the farm - man named Sikora from Pilica, who was the head of an underground cell, and three young Jews. All of them were to be taken away by the gendarmes. See: Samsonowska 2009 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה רוגוז'ינסקה".
קיפוד אמור

קיפוד אמור (שם מדעי: Erinaceus amurensis) הוא מין של יונק קטן מהסוג קיפוד שבמשפחת הקיפודיים, הקרוב לקיפוד המצוי החי בישראל. מין זה נפוץ רק במזרח הרחוק באזור מנצ'וריה שבסין, חצי האי הקוריאני ובסיביר בפרימוריה ובמחוז אמור. הוא נמצא דרומה עד ליאנגצה, ומערבה עד לנהר אמור, ממנו קיבל את שמו. קיפוד זה דומה מאוד לקיפוד האירופי, ומעט גדול ממנו. הוא מגיע לאורך 16 עד 29 סנטימטרים, ומשקלו הממוצע 600 עד 1,000 גרם. הקיפוד בעל שערות נוקשות אפורות, כשחלקם בהירות עד צהובות לאורך גבו ומרבית שטחו העליון, אך ישנו חלל קטן מאחורי המצח, הנקי מקוצים קשים. הפנים, הרגליים והבטן מכוסים בשיער רך ובהיר. לקיפוד חוטם קצר וכהה ועיניים שחורות גדולות. הוא פעיל במשך הלילה לרוב, אז הוא יוצא לחפש מזון. הקיפוד הוא אוכל כל הניזון בעיקר מתולעים, חרקים ושאר פרוקי רגליים אך גם מחולייתנים קטנים וכן מפירות. לרוב הוא חי לבדו, אך נצפו גם פרטים החיים יחדיו. במקרה שטורף מתקיף את הקיפוד הוא יתגונן לכדור קוצני. כמה מקורות סינים טוענים שהדלק הסיבירי מצליח לטרוף את הקיפוד ולהתחמק מקוציו, אולם אין על כך הסכמה. מדיה וקבצים בנושא קיפוד אמור בוויקישיתוף קיפוד אמור, באתר ITIS (באנגלית) קיפוד אמור, באתר NCBI (באנגלית) קיפוד אמור, באתר Animal Diversity Web (באנגלית) קיפוד אמור, באתר האנציקלופדיה של החיים (באנגלית) קיפוד אמור, באתר GBIF (באנגלית) קיפוד אמור באתר הרשימה האדומה של IUCN
Canto della Terra

"Canto della Terra" (בעברית: "שִׁיר עַל כַּדּוּר הָאָרֶץ") הוא סינגל שהוקלט על ידי זמר הטנור האיטלקי אנדראה בוצ'לי. השיר יצא לראשונה בשנת 1999, כסינגל מתוך אלבומו, Sogno. בינואר 2008, הוציא בוצ'לי ביחד עם הזמרת-יוצרת האנגלייה שרה ברייטמן את השיר מחדש, כסינגל מתוך אלבומה, Symphony. במרוצת השנים, הקליטו אמנים רבים את השיר מחדש, תוך שהוא זכה להצלחה במדינות שונות כמו בריטניה, צרפת והולנד. השיר המקורי משנת 1999 נכתב על ידי פרנצ'סקו סארטורי ולוסיו קווארנטוטו והופק על ידי מאורו מלאוואסי. השיר, כפי שניתן להבין משמו מדבר על כדור הארץ והנושאים הנלווים אליו. השיר הוא שיר פופ אופראי, המשלב בתוכו גם את סגנון הפופ. הדואט עם שרה ברייטמן נכלל גם באלבום ההופעה שלה, Symphony: Live in Vienna. כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות. גרסאות נוספות של צברו למעלה מ-4 מיליון השמעות. להלן חלק מגרסאות הכיסוי שהוקלטו במרוצת השנים: בשנת 2005, הקליטה הזמרת קת'רין י'נקינס, את השיר מחדש כחלק מאלבומה, Living A Dream. בשנת 2008, הקליטו אנדראה בוצ'לי ושרה ברייטמן, כחלק מהאלבום, Symphony. בשנת 2009, הקליטה הזמרת שריל בייקר מלהקת באקס פיז, את השיר מחדש. בשנת 2011, הקליט הזמר ג'ו מקלדרי, את השיר מחדש כחלק מאלבום האולפן, Classic. מידע על היצירה "Canto della Terra" באתר מיוזיק בריינז מידע על היצירה "Canto della Terra" באתר Discogs Andrea Bocelli - Canto Della Terra, Discogs (באנגלית) Andrea Bocelli - Sogno, Discogs (באנגלית) Sarah Brightman - Canto Della Terra, Discogs (באנגלית) Sarah Brightman - Symphony, Discogs (באנגלית) Andrea Bocelli - Canto della terra, ultratop.be UK CHARTS Andrea Bocelli – Canto Della Terra (באנגלית), נבדק ב-2020-10-15 Andrea Bocelli - Canto Della Terra (English translation), Muzikum.eu (באנגלית) Sarah Brightman - Symphony Live In Vienna, Discogs (באנגלית) Canto Della Terra, נבדק ב-2020-10-15 Symphony: Live In Vienna, נבדק ב-2020-10-15 Symphony, 2008-01-01, נבדק ב-2020-10-15 Vivere - Live In Tuscany, נבדק ב-2020-10-15 Katherine Jenkins / From The Heart, נבדק ב-2020-10-15 Katherine Jenkins - Living A Dream, Discogs (באנגלית) Liz Flynn, WATCH: Andrea Bocelli Singing 'Canto Della Terra', Hardcore Italians, ‏2018-02-05 (באנגלית) Joe McElderry :Cheryl Baker duet - Canto Della Terra performance only.mp4 Joe McElderry - Classic, Discogs (באנגלית)
לארי (חתול)

לארי (באנגלית: Larry) הוא רודף העכברים הראשי של הקבינט הנוכחי (נכון לשנת 2021). לארי הוא חתול המתגורר ברחוב דאונינג 10, בביתו של ראש ממשלת בריטניה, מאז שנת 2011, ומשמש מאז בתפקיד רודף העכברים הראשי של הקבינט, ולפניו שימשה בתפקיד החתולה סיביל, ובמשך השנים שימשו לצידו חתולים נוספים בתפקיד זה, כגון פריה ופלמרסטון. לארי הוא חתול טאבי חום-לבן. לארי נולד בינואר של שנת 2007 בבית הכלבים והחתולים באטרסי. ב-22 באפריל של שנת 2011 הוא הרג עכבר לראשונה בתפקידו. ראש ממשלת הממלכה המאוחדת לשעבר דייוויד קמרון אמר שלארי מרגיש לרוב אי נוחות ליד גברים, אך ציין כי את נשיא ארצות הברית דאז ברק אובמה לארי דווקא חיבב. מדיה וקבצים בנושא לארי בוויקישיתוף ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
Forever (שיר של דרייק, קניה וסט, ליל ויין ואמינם)

Forever הוא סינגל שהוקלט על ידי הראפר הקנדי דרייק והראפרים האמריקאים קניה וסט, ליל ויין ואמינם, מתוך פסקול סרט הדוקומנטרי More than a Game (אנ') של לברון ג'יימס. השיר יצא לאור ב-27 באוגוסט 2009, כסינגל השלישי מתוך הפסקול, על ידי חברות התקליטים זון 4, אינטרסקופ רקורדס, שיידי רקורדס ואפטרמת' אנטרטיינמנט. השיר נכלל גם בהוצאה המחודשת של אלבום האולפן השישי של אמינם, Relapse, הנקראת Relapse: Refill. השיר הופק על ידי בוי-1דה, שהפקתו שומשה במקור על ידי הראפר הקנדי קרדינל אופישל (אנ') וצמד המפיקים האמריקאי אר סיטי (אנ') בתחילת 2008, בשיר "Bring It Back". בסופו של דבר, קרדינל לא השתמש בשיר באלבומו, ומאוחר יותר הוא נמכר לדרייק, שהוציא אותו בסוף 2008 כ-"I Wan't This Forever", יחד עם ליל ויין וקיד קיד (אנ'). בגרסתו של השיר שיצאה ב-2009 בשם "Forever", משתתפים לצד דרייק קניה וסט, ליל ויין ואמינם. הווידאו קליפ של השיר צולם במלון פונטבלו שבמיאמי בתחילת ספטמבר 2009. עם זאת, חלקו של אמינם בקליפ צולם בדטרויט עקב בעיות תזמון. הקליפ צולם ובוים על ידי הייפ ויליאמס (אנ'). בקליפ מופיע לברון ג'יימס משחק במשחקי וידאו, ומופיעים גם קטעים מתוך סרטו, More than a Name, שבפסקולו נכלל השיר. גם הראפר בירדמן מופיע בקליפ לקראת סופו. ב-3 בספטמבר 2009, נכנס השיר לראשונה למצעד שירי ה-R&B\היפ הופ, במקום ה-58, ובשיאו הגיע למקום השני. בשבוע של 25 בספטמבר, השיר הופיע לראשונה במצעד הבילבורד הוט 100 במקום השמיני, ובכך הפך לבכורה הגבוהה ביותר של דרייק באותה תקופה במצעד, וכן לסינגל השלישי שלו שהגיע לעשירייה הפותחת במצעד. במצעד שירי הראפ, הגיע השיר למקום הראשון, ובכך היה לשיר הראשון של דרייק שהגיע למקום הראשון במצעד זה. נכון לאפריל 2013, השיר מכר 3,265,000 עותקים דיגיטליים בארצות הברית, והיה לשיר הראשון של דרייק שמכר 3 מיליון עותקים במדינה. מידע על היצירה "Forever" באתר מיוזיק בריינז סרטון השיר "Forever" באתר יוטיוב דרייק, קניה וסט, ליל ויין, אמינם, בוי-1דה CHAMP MAGAZINE:.KARDINAL OFFISHALL EXCLUSIVE INTERVIEW, web.archive.org, ‏2009-01-15 On-Set Pictures of Drake's 'Forever' Music Video LeBron James Plays Online Poker In video with Drake, Kanye West, Lil Wayne, Eminem | Pokerati (באנגלית) Eminem In “Forever” Music Video – First Picture | DaShadySpot.com, web.archive.org, ‏2009-09-14 Kanye West, Drake, Lil Wayne & Eminem Shooting "Forever" Music Video | SOHH.com, web.archive.org, ‏2009-09-26 Exclusive: Drake, Lil Wayne, Kanye West & Eminem Shoot 'Forever' Music Video, allthings-fresh.net Three Tracks From Upcoming Lebron James Movie Hit Charts, Billboard (באנגלית) Week Ending April 21, 2013. Songs: Duo of the Year, yahoo.com (באנגלית) Week Ending May 27, 2012. Songs: Bieber’s Transitional Hit | Chart Watch (NEW) - Yahoo! Music, web.archive.org, ‏2012-06-06
חורחה בריטס

חורחה אורלנדו בריטס (בספרדית: Jorge Orlando Brítez; נולד ב-2 בפברואר 1981) הוא כדורגלן עבר פרגוואי בעמדת הקשר. בריטס התחיל את הקריירה שלו בקבוצת הכדורגל של קלוב פרסידנט הייס. בקיץ 1999 חתם בריאל ואיאדוליד ב' מהליגה השלישית בספרד. בקיץ 2000, בספורטינג בראגה מליגת העל הפורטוגזית, במדיה מיעט לשחק ובמהלך העונה חזר לפרגוואי כאשר חתם בליברטד. בעונת 2002, בריטס כבש את שער הבכורה שלו ובסך הכל כבש 3 שערים ב-32 משחקי ליגה. בסיום העונה זו, אף היה שותף לזכייה של הקבוצה באליפות פרגוואי. עונה לאחר מכן, חתם בטקוארי. ב-18 ביולי 2003, בריטס חתם לארבע עונות במכבי חיפה מליגת העל. בינואר 2003, בריטס חתם במוריירנסה מליגת העל הפורטוגזית. בהמשך הקריירה, שיחק באולימפיה, טקוארי, נסיונל, סרו פורטניו, קלוב רוביו נו, פאנסראיקוס, דפורטיבו פריירה, קלאב גוארני, ספורטיבו לוקניו, ספורטיבו קרפגואה ופרננדו דה לה אסונסיון. ב-19 בספטמבר 2002, בריטס ערך את הופעת הבכורה שלו בנבחרת פרגוואי, בתיקו 1-1 נגד איראן. בריטס השתתף עם הנבחרת בקופה אמריקה 2004, ואף רשם משחק אחד בקופה נגד קוסטה ריקה. לזכותו של בריטס, 11 הופעות בנבחרת. ליברטד ליגת העל הפרגוואית: 2002 נסיונל ליגת העל האורוגוואית: 2005/2006 סרו פרוטניו ליגת העל הפרגוואית: 2009 חורחה בריטס, באתר Transfermarkt חורחה בריטס, באתר National Football Teams חורחה בריטס, באתר FootballDatabase.eu גור מוטולה, רשמית: חורחה בריטס חתם במכבי חיפה לארבע שנים, באתר ynet, 18 ביולי 2003
תמנון חקיין

תְּמָנוּן חקיין (שם מדעי: Thaumoctopus mimicus) הוא מין של סילונית ממשפחת התמנוניים, החי בימים הרדודים של האזור האינדו-פסיפי, מים סוף עד קלדוניה החדשה וממפרץ תאילנד והפיליפינים בצפון עד לשונית המחסום הגדולה בדרום, אך רוב התמנונים חיים במימי אינדונזיה הרדודים, בקרבה לשוניות אלמוגים, אך על אדמה חולית. בנובמבר 2021 נצפה במפרץ אילת תמנון חקיין. תמנון זה יחידי בסוגו והוא קרוב למין תמנון וונדרפוס, אף שיש מספר הבדלים ביניהם. הוא תואר רק בשנת 2005, ופירוש שמו המדעי מיוונית הוא: "thaûma" - פלאי ו-"ὀκτώπους" - שילוב של "oktō" - שמונה ושל "pous" - זרוע, כלומר: "בעל שמונה זרועות (תמנון) פלאי". השם של המין פירושו: חקיין, עקב מנהגו לחקות בעלי חיים ימיים אחרים. התמנון החקיין הוא תמנון באורך של 60 סנטימטרים בקירוב, והוא בעל מבנה עיניים גדולות בעלות "קרניים" קטנות מעליהם. הוא בעל פיגמנטים, כמו שאר התמנונים, העוזרים לו לשנות את צבעו, ואף את צורת עורו והוא משתמש בפיגמנטים כדי להסוות את עצמו לרקע של חול או חצץ ימי בצבע צהוב עד בז' בהיר. בנוסף הוא יכול לפרוש את זרועותיו ולהרחיב את שטחם כשצבעו בולט בצבעי שחור או חום כהה ולבן או בהיר וגם לרחף במים באופן בולט. התנהגות זו עוזרת להרתיע טורפים מלתקוף את התמנון עקב החיקוי של יצורי ים ארסיים או מסוכנים שבמקרים רבים עוטים צבעי אזהרה. התמנון מדמה אולי לזהרון, נחשי ים או אף למדוזה או דג סולית. בנוסף התמנון מנצל את יכולתו כדי לפתות לעברו מיני סרטנים שהוא אוכל, תוך שימוש בזרועו כדי לדמות אותה לנקבת סרטן. הסרטן מגלה את טעותו רק כשהתמנון מתביית עליו עם כריות היניקה החזקות של רגליו. אפשרות נוספת שלו היא להידמות לאלמוג או ספוג, מה שמסייע להתקרבות טרף קטן כמו דגים קטנים או חסילונים שהוא לוכד. למרות התגוננותו המיוחדת, נוסף על היכולת לפלוט ענן של דיו בעת מתקפה, הוא עדיין עשוי להיטרף בידי עקרבנוניים מוסווים, סוליתאים או טרפידים. מדיה וקבצים בנושא תמנון חקיין בוויקישיתוף תמנון חקיין, באתר NCBI (באנגלית) תמנון חקיין, באתר האנציקלופדיה של החיים (באנגלית) תמנון חקיין, באתר GBIF (באנגלית) תמנון חקיין באתר הרשימה האדומה של IUCN נעה פישר, צפו: תמנון שנדיר למצוא בישראל אותר באילת, באתר ynet, 14 בנובמבר 2021
אלפיזאוריים

אלפיזאוריים (שם מדעי: Alepisauridae; מילולית: "לטאות חסרות קשקשים") היא משפחה של דגי גרם מהסדרה דגי-לטאים החיים ברחבי האוקיינוסים השונים. במראם הם דומים ללטאות, במבנה הלסתות וצורת הגוף. משפחה זו מכילה סוג בודד - אלפיזאורוס (Alepisaurus) ובו שני מינים. מינים אלה נודדים לאורך מרבית האוקיינוסים, למעט באזורי הקוטב, אם כי נתפסו כמה פרטים בגרינלנד. לרוב הם נימשים מספינות לדיג טונה, או כשהם נסחפים מתים לחופים. דגים אלה הם טורפים שיכולים להגיע לאורך 215 סנטימטרים ולמשקל של 10 קילוגרם. הם בעלי לסתות מוארכות בעלות שורות של שיניים חדות והם טורפים יעילים עם גוף הידרודינמי בעל סנפיר גב דמוי-מפרש קוצני (בדומה למפרשן) המתאים לתאוצה אחרי טרף של דגים אחרים או יצורי ים דומים. דגים אלה בעלי עיניים גדולות וראייה טובה גם בתנאי חשיכה, תכונה חשובה מאחר שהם חיים לרוב בעומק של מעל 2 קילומטרים מתחת פני הים. למשפחה זו שייכים רק 2 מינים: Alepisaurus brevirostris Alepisaurus ferox מדיה וקבצים בנושא אלפיזאוריים בוויקישיתוף אלפיזאוריים, באתר ITIS (באנגלית) אלפיזאוריים, באתר NCBI (באנגלית) אלפיזאוריים, באתר Animal Diversity Web (באנגלית) אלפיזאוריים, באתר האנציקלופדיה של החיים (באנגלית) אלפיזאוריים, באתר GBIF (באנגלית) אלפיזאוריים, באתר אנציקלופדיה בריטניקה (באנגלית)
לאורה צ'רטה

לאורה צ'רטה (באיטלקית: Laura Cereta; ספטמבר 1469–1499) הייתה מחברת הומניסטית ופמיניסטית איטלקייה בת המאה ה-15. צ'רטה נולדה בספטמבר 1469 בברשה בשטח הרפובליקה של ונציה. אביה, סילבסטרו צ'רטו, היה משפטן ושופט שלום. כשהייתה בת 7 נשלחה למנזר על מנת ללמוד דת וקרוא וכתוב. במהלך תקופת לימודיה סבלה מנדודי שינה, ובכתביה היא מתארת כיצד העבירה את זמנה בקריאה וברקימה. כשהייתה בת 9 שבה אל ביתה, שם למדה לטינית ויוונית מאביה, וכן התעניינה במתמטיקה, אסטרולוגיה, חקלאות ופילוסופיה של המוסר. כשהייתה בת 15 נישאה לסוחר ונציאני בשם פייטרו סרינה. לאחר 18 חודשי נישואים נפטר סרינה, וצ'רטה נותרה אלמנה. צ'רטה נפטרה ב-1499 מסיבה לא ידועה. מתוך כתביה, נשתמרו 82 מכתבים ודיאלוג בצורת כתב יד, אשר התפרסמו באופן מסודר רק במאה ה-17. כתביה עסקו בנושאים כמו נישואים ומשפחה, חינוך, גורל ומזל, בדידות, תאוות בצע, מלחמה וניחום אבלים. Laura Cereta (1997). Diana Robin (ed.). Collected letters of a Renaissance feminist. Chicago: University of Chicago Press. תמר הרציג, בשורה האחרונה או מאחורי וילון: נשים ואקדמיה מזווית היסטורית, איגרת 35, נובמבר 2013, עמ' 76–81 מדיה וקבצים בנושא לאורה צ'רטה בוויקישיתוף Cereta, Laura (1469-1499), באתר אוניברסיטת שיקגו (באנגלית).
מורג'יאה

אל מורג'יאה (בערבית: المرجئة) היא אסכולה אסלאמית מוקדמת. אנשי האסכולה זו נקראים מורג'יאים (ערבית: المرجئون). המורג'יאה התהוותה כאסכולה תאולוגית המתעמתת עם האסכולה של הח'וארג' בשאלות הנוגעות למחלוקות לגבי החטא וההגדרות הנוגעות לשאלה מיהו מוסלמי אמיתי. אחת הטענות שמעלה אסכולה זו היא שרק אלוהים יכול לשפוט מיהו מוסלמי אמיתי ומי אינו, ואף אחד אחר לא יכול לקבוע אם מישהו הוא כופר. לפיכך, כל המוסלמים צריכים לראות בכל אחיהם המוסלמים אנשים מאמינים, ולהכיר בכך שאללה ישפוט את כולם בבוא העת. תאולוגיה זו קידמה את הסובלנות ביחס לבית אומיה וכן כלפי אלו אשר המירו דתם לאסלאם, ונראה היה כי אמונתם אינה חזקה וצייתנותם לחוקי האסלאם לא הייתה מלאה. דעתם של המורג'יאים גברה בסופו של דבר על זו של הח'וארג' ומגמה זו שירתה את היווצרות היסודות הראשונים של הסונה המסורתית באסלאם. עמדת המורג'יאים הייתה שונה מהסונה כשהכריזו שאף מוסלמי לא ימצא את עצמו באש הגיהנום, לא משנה מה היו חטאיו. עמדה זו הייתה מנוגדת לאמונה הסונית המסורתית שלפיה חלק מהמוסלמים ימצאו עצמם באופן זמני באש הגיהנום. לפיכך מוגדרים המורג'יאים "אהל אל בִדְעה" (אנשי החדשנות) על ידי מוסלמים סונים מהאסכולה המטורידית או האשערית. מורג'יאה, באתר אנציקלופדיה בריטניקה (באנגלית)